আশুতোষ দেব (প্রকাশক)

আশুতোষ দেব, মজুমদার ( ১৮৬৭ – ১৯৪৩ ) সাধারণত এ টি দেব নামে পরিচিত ভারতীয় বাঙালি অভিধানকার, পুস্তক-প্রকাশক, গ্রন্থ রচয়িতা ছিলেন। সঙ্গীতজ্ঞ হিসাবেও তার বিশেষ পরিচিতি ছিল।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৩,  বাঙালি হিন্দু পুরোহিতের পাশাপাশি বাংলার উল্লেখযোগ্য শিক্ষাবিদও ছিলেন তিনি।

 জীবনী 
আশুতোষ মজুমদারের জন্ম  ব্রিটিশ ভারতের অধুনা  পশ্চিমবঙ্গের হাওড়া জেলার  জগৎবল্লভপুর সমষ্টি উন্নয়ন ব্লকের অধীনস্থ পাঁতিহাল গ্রামে। পিতা কলকাতার বি পি এম প্রেসের প্রতিষ্ঠাতা এবং বাংলা, ইংরাজী ও সংস্কৃত পুস্তকের প্রকাশক বরদাপ্রসাদ মজুমদার। তার পিতা নতুন জীবন ও পরিচয় নিতে কলকাতায় আসেন। তিনি একসময় নতুন "দেব" পদবি গ্রহণ করেন। আশুতোষ ছিলেন তার তৃতীয় পুত্র। তিনি একজন প্রকাশক হিসাবে তার কর্মজীবন শুরু করেন এবং তার পিতার ১৮৬০ খ্রিস্টাব্দে প্রতিষ্ঠিত প্রকাশনা সংস্থা বি পি এম প্রেসকে অন্যতম প্রকাশনা সংস্থায় উন্নীত করতে কলকাতায় ১৯২৪ খ্রিস্টাব্দে দেব সাহিত্য কুটীর প্রকাশনা সংস্থা প্রতিষ্ঠা করেন।

উত্তর কলকাতার ঝামাপুকুর লেনে প্রায় ৫ টি বাড়িসহ প্রায় তিরিশ বাড়ির মালিক হন। ২১ নম্বর লেনের বাড়ির নাম রাখলেন নিজের স্ত্রী চমৎকার সুন্দরী দাসীর নামে- চমৎকার বাড়ি এবং তার পাশে ২১/১ র বাড়ির নাম রাখেন পিতার নামে বরদাকুটীর।

১৮৯১ খ্রিস্টাব্দে  ঈশ্বরচন্দ্র বিদ্যাসাগরের মৃত্যুর পর তার রচনাসম্ভার কলকাতা উচ্চ আদালত নির্দিষ্ট রিসিভারের হাতে যায়। তিনি তার দুই সুযোগ্য পুত্র – প্রবোধ এবং সুবোধ দেবের সহায়তায় ১৯২৪ খ্রিস্টাব্দে বিদ্যাসাগর মহাশয়ের  বর্ণপরিচয়ের প্রথম এবং দ্বিতীয় ভাগের সমস্ত সত্ত্ব আদালতের রিসিভারের ডাকা নিলামে কিনে নেন। পরে তার 'সংস্কৃত ব্যাকরণ কৌমুদী','কথামালা', 'বোধোদয়', 'আখ্যানমঞ্জুরি' প্রভৃতি বইয়ের ছাপার সত্ত্বও কিনে নেন।  ধীরে ধীরে তার প্রকাশনা সংস্থা উন্নতির সাথে জনপ্রিয়তা লাভ করে শুকতারা ও নবকল্লোল নামে দুটি সাময়িক পত্রিকা প্রকাশের কারণে।  তিনি ইংরেজি ও বাংলা অভিধান এবং বাংলা সাহিত্য গ্রন্থের বোধিকা তথা অর্থপুস্তকাদি রচনা করে প্রশংসা অর্জন করেন। আশুতোষ দেব ছিলেন আদি বাংলা অভিধান প্রকাশের প্রযোজক। আশুতোষ দেব একজন সেতার বাদকও ছিলেন এবং অনেক জনপ্রিয় টপ্পা ও শতাধিক গান রচনা করেছেন। Chakrabarty, Ramakanta. Nidhu Babu and his Tappā. Published in Banerjee, Jayasri (ed.), The Music of Bengal. Baroda: Indian Musicological Society, 1987.

তথ্যসূত্র

বিষয়শ্রেণী:বাঙালি হিন্দু
বিষয়শ্রেণী:কলকাতার সঙ্গীতজ্ঞ
বিষয়শ্রেণী:ভারতীয় পুরুষ সঙ্গীতজ্ঞ
বিষয়শ্রেণী:১৮৫৬-এ মৃত্যু
বিষয়শ্রেণী:১৮০৩-এ জন্ম
বিষয়শ্রেণী:প্রকাশক (ব্যক্তি)
বিষয়শ্রেণী:ভারতীয় প্রকাশক (ব্যক্তি)